Multimedia Controller PRO- ja Multimedia Controller Xpress-käyttäjien tulee huomioida, että laitteen ajurien asentaminen MacOS-käyttöjärjestelmään edellyttää erillistä lupaa.Suosittelemme purkamaan ajurin asennuksen ja asentamaan sen uudestaan. Avaa sitten järjestelmäasetukset manuaalisesti ja valitse “Salli” kohdassa Suojaus ja yksityisyys.Jos Salli-painiketta ei napsauteta 30 minuutin kuluessa ajurin asentamisesta, painike katoaa ja ajuri täytyy asentaa uudelleen. Kun olet sallinut ajurin asentamisen, Mac-tietokone tulee käynnistää uudelleen.Mikäli ongelmat jatkuvat, asenna ajuri uudestaan, valitse Salli ja käynnistä Mac-kone uudestaan. Jos ongelma ei ratkea, voit yrittää säätää Mojavea saadaksesi Multimedia Controller-ajurin toimimaan.Mene Järjestelmäasetusten kohtaan Suojaus ja yksityisyys. Yksityisyys-välilehden kohdasta Käyttöapu voit lisätä hallintasovelluksia tietokoneeseesi. Kokeile lisätä Contourin ajuri kyseiseen välilehteen. Muiden asiakkaidemme mukaan tämä yleensä ratkaisee ongelman.Multimedia Controller-ajurin asennuksen purkaminen ei välttämättä täysin poista kaikkia ajurin tiedostoja. Jos mikään ylläolevista ei ratkaise ongelmaa:Napsauta Käyttäjät ja ryhmät -valikon kohtaa Kirjautumiskohteet ja tarkista, onko Contourin ohjelma merkitty keltaisella varoituskuvakkeella. Jos on, poista merkintä napsauttamalla miinuspainiketta.Napsauta sitten Suojaus ja yksityisyys -valikon kohtaa Yleiset ja tarkista, voitko sieltä käsin sallia Contourin ajurin asentamisen. Napsauta siinä tapauksessa Salli.Voit myös kokeilla asentaa ajurin uudelleen ja käynnistää tietokoneen uudelleen.